Torgeir Andersen

Torgeir Andersen (født 16. februar 1916 på Nøtterøy, død 5. februar 1991) var en norsk kontorsjef og politiker (Høyre). Han var stortingsrepresentant for Høyre, ordfører i Nøtterøy og fylkesordfører i Vestfold.

Etter middelskoleeksamen var han en tur til sjøs, før han tok eksamen fra handelsgymnas i 1936. Han arbeidet så ved Vestfold kjemiske fabrikker fra 1936 til 1965, først som bokholder, senere som kontorsjef. Fra 1958 var han også kontorsjef i A/S Norsk Betongvarefabrikk. Fra 1978 til 1990 drev han eget regnskapsfirma.

Han satt i Nøtterøy kommunestyre fra 1951 til 1971, i perioden 1959–1969 som ordfører. Han var Vestfolds første fylkesordfører og satt fra 1963 til 1971. Han ble valgt til Stortinget fra Vestfold i periodene 1969–1973 og 1973–1977. Her var han medlem i administrasjonskomiteen i perioden 1969-1972 og sosialkomiteen 1972-1977. 

Referanser
«Torgeir Andersen er død». Tønsbergs Blad, 6. februar 1991. 

 Eksterne lenker 


Kategori:Stortingsrepresentanter for Vestfold
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter fra Høyre
Kategori:Fylkesordførere i Vestfold
Kategori:Høyre-ordførere i Vestfold
Kategori:Ordførere i Nøtterøy
Kategori:Personer fra tidligere Nøtterøy kommune
Kategori:Personer fra Færder kommune
Kategori:Fylkesordførere fra Høyre